
Dilectissimi ! 


Quod  diu  desiderastis ,  tandem  sum 
assequutus,  Vestro  continuo  et  benefi¬ 
co  auxilio  sum  assequutus - Curis  et 

abstinentia  ad  metam  exoptatam  me  con¬ 
ducere  juvastis,  quam  nunc  attigi ,  ut 
onera ,  hucusque  mea  gratia  gesta ,  a  hu¬ 
meris  Vestris  sumam.  — 

Vestra  sint  merita,  quae  bona  salu¬ 
ti  hominum  peragam,  qui  ultimo  adhuc 


vitae  halitu  benignitatem  amoremque 
Vestrum  erga  me  praedicabo. 

Concedatis ,  rogo,  ut  simul  Domino 
D.  Joanni  Aulich,  civi  Neostadiensi 
aestumatissimo ,  qui  mihi  paternus  ex 
multis  annis  fuit  amicus,  gratias  dicam 
publicas, 

i  ■  ■■  ■ 


Auctor. 


Definitio  et  denominatio  morbi. 


JLKaematemesis  (vomitus  cruentus,  gastrorrhagia, 
das  Blutbrechen,  der  Magenblutfluss),  ea  dicitur  ecrisium 
species,  sub  qua  sanquis  e  ventriculo  aliisve  partibus 
vicinis  venit  in  abdomine  sitis  et  peritoneo  contentis, 
e.  g.  liene,  hepate,  etc.,  oreque  per  vomitum,  interdum 
simul  per  alvum  ejectus. 

Quodsi  praecipuus  haematemeseos  fons  in  syste¬ 
mate  venae  portarum  haeret ,  status  hicce  morbosus  mor¬ 
bus  niger  Hippocratis  (melaena,  die  schwarze  Krankheit) 
audit.  i 

Etsi  conditio  sanquinis,  per  os  vomitu  ejecti,  raro 
purus  ,  plerumque  nigricans  et  coagulatus  sit,  id  semper 
in  melaena  contingit,  in  qua  sanquis  rejectus  atri  con¬ 
spicitur  coloris,  piceae  ac  viscidae  qualitatis. 

Differentiae  ab  aliis  morbis  similibus. 

Differt  hicce  morbus 

1,  ab  epistaxi,  in  qua  vasa  praeprimis  narium  san- 
quinem  fundunt;  vomitus  aut  dcest,  aut  casu  ac¬ 
cedit.  —  Persuasum  te  habebis  peracta  fortiore  per 

nares  inspiratione  ore  clauso  et  injectionibus  in 
illas  ad  sanquinis  coagulum  solvendum  factis ; 

2.  a  stomatorrhagia;  deteges  casum  os  eluendo; 

3.  a  haemoptysi;  sub  tussi  enim  aut  screatu  hic  fit 
sanquinis  ejectio :  non  ventriculus ,  imo  pulmo  la¬ 
borat,  de  quo  symptomata  morbi  te  edocebunt;  di¬ 
rigent  quoque  diagnosim  copia  et  indoles  sanquinis 
excreti ,  aegri  constitutio  et  aetas  ; 

4.  a  vomitu  cruento  neonatorum ,  qui  sanquini  ex  ma¬ 
tris  uberibus  hausto  et  deglutito  suam  debet  origi¬ 
nem.  —  Investigatio  lactis  et  mammarum  matris 
aut  nutricis  rem  certiorem  reddet. 


Divisio. 

Secundum  formam  in  acutam  et  chronicam ,  ulti¬ 
mam  nomine  Melaenae ,  sive  morbi  nigri  Hippocratis 
proprie  insigniendam. 

Respectu  characteris  in  activam  et  passivam .  Pro¬ 
fluvium  activum  dicendum  erit,  ubi  sanquinis  vis  vitalis 
per  causas  excitantes  adaugetur ,  ita ,  ut  sicut  ex  aliis 
partibus,  ita  ex  ventriculi  vasis  egrediatur,  vel  ubi  san- 
quis  morbosa  secretione  effusus,  ex  hoc  viscere  phlogosi 
correpto,  aut  ob  varias  causas  stimulantes  a  cruoris 
copia  inundato ,  secedit  in  hominibus  sanquine  abundan¬ 
tibus  ,  bene  nutritis ,  aut  habituali  et  naturali  sanquinis 
per  alias  vias  excernendi,  evacuatione  destitutis. 

Ast  in  casibus  longe  plurimis  vomitus  cruentus 
characterem  iudui t passivum,  ubi  sanquis  ex  fracto  vaso- 

rum  abdominalium  vigore  et  ex  diuturnis  impedimentis, 
humorum  circulo  oppositis ,  expellitnr.  —  Hunc  charac¬ 
terem  produnt:  constitutio  aegri  laxa,  magna  virium 
debilitas,  pulsus  debilis,  parcus,  sanquis  excretus  co¬ 
loris  atri,  solutus,  putridus,  calor  cutis  imminutus, 
color  luridus  ,  in  plumbeum  vergens. 

Secundum  organon ,  primo  affectum;  in  idiopathi¬ 
cam  et  symptomaticam  ;  illius  casus  rariores ,  quam  hu¬ 
jus,  quae  observatur  praesentibus  organorum  abdomi¬ 
nalium  indurationibus ,  quae  sanquinem,  ejus  fluxum 
per  illorum  parenchyma  impediendo,  ad  alia  vasa,  in 
quibus  minor  opponitur  resistentia,  cum  majori  vi 
urgent. 

Quoad  complicationem :  in  simplicem  et  complicat  em. 

Symptomata  morbi . 

Raro  desunt  prodroma ,  et  morbo  nunc  breviore 
nunc  longiore  tempore  praecedunt.  Inter  praecipua  illo¬ 
rum  referuntur :  variae  circa  praecordia  molestiae,  ten¬ 
siones,  angustiae  et  oppressiones ,  sensus  ardoris,  pul¬ 
sationis  et  impletionis  ad  epigastrium ,  cardialgia  aut 
dolor  punctorius  et  tensivus  ad  hypochondrium  sinistrum, 
in  aliis  ad  lumbos,  interdum  ad  integram  columnam 
vertebralem,  adpetitus  nunc  praeter  modum  adauctus, 
nunc  penitus  deletus,  nausea,  vomituritiones ,  vel  et 
vomitus  materiae  aquosae,  acidulae,  subinde  ascensus 
liquidi  acidi,  acerrimi  et  quasi  rodentis  in  cavum  oris, 
quod  uberiorem  salivae  adfluxum  et  famem  insignem  in¬ 
ducit  ,  cui  si  per  nutrimenta  satisfit ,  oppressio  et  ten¬ 
sio  in  regione  ventriculi  augetur ,  cibis  vero  denegatis 
famis  et  ardoris  sensus  in  epigastrio,  in  gasteralgiam 
et  colicam  facile  transeuntis,  aegrum  magnopere  cruci- 

ant,  quod  symptoma  imprimis  observatur,  si  morbus 
vitiis  lienis  organicis  suam  debet  originem. 

His  accedunt:  singultus,  respiratio  suspiriosa, 
cardiopalmus ,  flatus  copiosi,  inodori  cum  levamine, 
vel  et  aucto  sub  dolore  per  oesophagum  eructantes,  su¬ 
surrus  aurium,  vertigo,  pulsus  parvus,  spastice  con^- 
tractus ,  nonnunquam  intermittens  ,  nec  raro  singularis 
imminentis  quasi  lipothymiae  sensatio ;  quae  sympto¬ 
mata  enumerata  partim  majorem  sanquinis  affluxum  ver¬ 
sus  ventriculum  et  partes  vicinas ,  partim  systema 
gangliorum  abdominalium  adfectum  esse  testantur. 

Quamvis  haec  phoenomena  in  casibus  longe  pluri¬ 
mis  morbo  praecedant,  alia  tamen  etiam  P.  Frank  ad¬ 
ducit  exempla,  in  quibus  cruentum  ventriculi  profluvium 
ex  improviso  quasi ,  aut  saltem  absque  praeviis  ad  epi¬ 
gastrium  et  hypochondria  molestiis  aegros  invasit. 

His  nunc  symptomatibus  per  brevius  aut  longius 
temporis  spatium  majori  aut  minori  vehementia  perdu¬ 
rantibus,  horror,  cum  calore  fugace  alternans,  aegrum 
invadit ;  pulsatio  cordis  fit  vehemens  cum  pulsu  accele-^ 
rato  et  spastice  contracto,  extremitates  frigescunt,  fa¬ 
cies  pallida  collabitur,  aeger  de  magna  congueritur  de^ 
bilitate  et  anxietate  sub  continua  lipothymiae  imminentis 
sensatione.  Oriuntur  nausea  ,  spastica  diaphragmatis 
contractio ,  et  tandem  sequitur  ejectio  sanquinis  per  vo¬ 
mitum,  plerumque  sine  tussi,  quae  vero  et  violens  emesi 
accedere  ,  medicumque  de  vera  sanquinis  scaturigine  du¬ 
bium  relinquere  potest. 

Sanquis  excretus  plerumque  est  ater ,  et  in  grumos 
aut  placentas  sat  magnas  concretus,  si  diutius  in  ven^ 
triculo  morabatur,  nunc  coloris  rubentis  et  fluidus,  si 
e  vasis  vix  egressus  ejicitur;  nunc  purus,  nunc  potu 
cibisque  vel  et  acido  aut  materia  biliosa  remixtus ,  noiw 

nunquam  massae  membranosae  simul  ejiciuntur,  Sanquis 
saepe  corruptus  et  foetidus,  atramento  analogus  expellitur. 

Quantitas  sanquinis  excreti  plerumque  insignis  est, 
nunc  ad  aliquot  uncias,  nunc  ad  plures  libras ,  imo  ad 
ii  aliquot  mensuras  aestimatur,  et  in  genere  eo  major, 
||  quo  saepius  morbus  redit,  et  quo  notabiliora  vitia  orga- 
nica,  quibus  malum  originem  debet. 

Interdum  sanquis ,  in  ventriculum  effusus ,  per  al¬ 
vum  descendit,  et  diarrhoeam  cruentam  inducit,  non- 
nunquam  sursum  et  deorsum  simul  ruit. 

Invasione  finita  symptomata  tensionis,  oppressio¬ 
nis  atque  doloris  ad  epigastrium  plerumque  ,  sed  expe¬ 
rientia  docente  non  in  omnibus  remittunt ;  aegri  laevatos 
quidem  se  sentiunt,  insignem  tamen  adcusantes  debili¬ 
tatem,  et  qui  magnam  fcanquinis  jacturam  perpessi  sunt, 
inde  omnia  depletionis  plioenomena  et  effectus  exhibent. 

Symptomata  haematemesis  chr onicac. 

Multa  symptomatum,  quae  haematemesi  praecedere 
superius  indicavimus,  hic  quoque  praecurrunt.  Viscera 
abdominalia  plerumque  tumentia  tanguntur,  et  sub  pres¬ 
sione  dolent;  subinde  febres  intermittentes  pertinaces 
quartanae  morbo  viam  pandunt.  —  Hae  molestiae  pau- 
latim  augentur  cum  anxietate  et  debilitate  simul  incres¬ 
centibus;  color  faciei  in  luridum  convertitur,  vox  fit 
debilis  et  tremula ,  pulsus  parvus ,  intermittens ,  vix 

N  i  ^ 

percipiendus  ,  et  sub  insigni  virium  prostratione  ac  in¬ 
stantis  lipothymiae  sensu,  apertis  scilicet  infarctis  ven¬ 
triculi  intestinorumque  vasis  picea  ac  nigerrima  regur- 
gitatur  materia,  et  viscerum  cava  inquinat,  ex  quibus 
copiosa  frequentius  per  alvum  quam  per  vomitum  eva¬ 
cuatur.  Haec  materia,  per  alvum  secedens,  solet  esse 

xoetidissima ,  quia  sanquis,  jam  diu  e  circulationis  viis 
egressus,  nunc  in  tubum  alimentarem  effusus,  cum  ster¬ 
coribus  quasi  confermentatus ,  in  putredinem  abit  ,  vires 
deprimentem,  et  vitales  in  corpore  motus  destruentem; 
quare,  quae  huic  morbo  fere  semper  jungitur,  virium 
dejectio,  non  adeo  ex  nimia  sanquinis  profusione,  quam 
potius  ex  putrida  ipsius  corruptione  derivanda  est. 

Exitus  morbi . 

Morbus  aut  sanatur,  aut  morte  finitur,  aut  in  alios 
transit  morbos.  —  Quodsi  arti  conceditur,  pertinaces 
hepatis  vel  lienis  obstructiones  solvere  ,  aut  fluxum  men¬ 
struum  aut  haemorrhoidalem  iterum  revocare ,  morbus 
quidem  perfecte  tollitur,  convalescentiae  tamen  statu 
tardissime  procedente  et  sequelis  nocivis  in  systemate 
vasorum  et  reproductionis  diu  adhuc  conspicuis. 

Mors  inducitur  per  nimiam  sanquinis  jacturam 
aegri  vires  exhauriendo  sub  continuis  lipothymiis  et  con¬ 
vulsionibus. 

Ad  morbos,  in  quos  haematemesis  transire  con¬ 
suevit,  referuntur:  indurationes  ventriculi,  hydrops, 
phlogoses  lentae ,  suppuratio,  tabes. 

Non  obliviscendum  est ,  morbum  huncce  summam 
proclivitatem  ostendisse  in  recidivas ,  quae  semper  per¬ 
niciosiores  comparent. 

Sectio  cadaverum 
sequentia  exhibuit: 

a)  ventriculum  san quine  atro  impletuuf  ,  interdum 
vasis  varicosis  obsessum  ;  internam  illius  mem¬ 
branam  coloris  subruffi  aut  nigri ; 

b)  lienem  nunc  molis  valde  exiguae,  durum  et  con¬ 
cretionibus  quasi  corneis  in  superficie  notatum, 
nunc  voluminis  insigniter  aucti  et  consistentiae 
mollioris ; 

c)  hepar  grande ,  ejus  substantiam  coloris  cinerei  et 
tuberculis  jam  partim  suppuratis  obsessam ; 

d)  vasa  brevia  insigniter,  et  ad  digiti  magnitudinem 
dilatata ,  venas  meseraicas  et  mesocolicas  ad  inte¬ 
stini  tenuis  fere  molem  et  in  varices  amplissimas 
extensas,  ac  nigro,  coagulato  sanquine  infarctas, 
et  in  ventriculum  et  intestinorum  cavum  patentes ; 

e)  intestina  distenta,  piceam  materiam,  nigerrimam, 
per  omnem  hujus  tubi  longitudinem  firmiter  adhae¬ 
rentem,  offerentia,  tunicam  villosam  duodeni  ma¬ 
culis  nigris  absessam,  subinde  superficiem  eorum 
internam,  imprimis  si  sanquis  copiosus  absque 
vomitu  ex  ipsis  intestinis  frequentius  secessit ,  qua 
late  patebat,  ruberrimam  ,  ac  injectis  quasi  vascu¬ 
lis  undique  absque  ulla  illorum  laesione  nitentem; 

f)  in  cavo  denique  abdominis  multum  flavescentis  li¬ 
quidi  serosi  stagnantis. 

In  aliis  cadaveribus  nil  hujusce  morbosi  detectum. 


Aetiologia. 

«.  Causae  disponentes . 

* 

Tempore  pubertatis  et  senectutis  raro  occurrere 
videtur  hicce  morbus;  mares  minus  dispositi  sunt  femi- 

nis;  praecipue  vero  homines  hypochondriaci,  ad  tristi¬ 
tiam  et  morositatem  dispositi,  quos  curae  premunt,  qui 
vitam  sedentariam  agunt ,  multumque  corpore  pronato 
studiis  indulgent,  qui  indurationibus  viscerum  abdomi¬ 
nalium,  imprimis  lienis  et  hepatis  laborant ;  brevi  omnia, 
quae  magnam  vasorum  abdominis  debilitatem  inducunt , 
indeque  accumulationi  sanquinis  favent ,  ad  profluvia 
tubi  alimentaris  cruenta  disponunt,  quare  qui  epulis 
aut  potulentis  nimium  indnlgent,  facillime  ab  haemate¬ 
mesi  corripiuntur. 

b .  Causae  ex  citantes. 

Hae  plerumque  ejus  sunt  indolis,  ut  vehementer 
stimulando  in  systema  vasorum  agant,  quales  sunt:  po¬ 
tulenta  stimulantia ,  calefacientia  ,  immodice  assumta , 
abusus  purgantium  drasticorum,  vehementia  animi  pa- 
themata,  potus  frigidus  post  magnam  corporis  exaestu¬ 
ationem.  —  Creberrime  sanquinis  profluvia  ex  tubo 
intestinali  anomalias  mensium  aut  haemorrhoidum  inse¬ 
quuntur.  Potissimum  atroci  huic  morbo  feminae  obser¬ 
vantur  obnoxiae,  quae  alvi  sunt  adstrictioris ,  tempore, 
quo  menses  aut  imminent ,  aut  quando  postea  suppressi 
sunt.  —  Interdum  melaenam  abusus  remediorum  hy- 
drargiri  et  narcoticorum  causat,  nec  non  excedens  ptya¬ 
lismus  ,  aut  vomitus  vehemens ,  aut  diu  protractus  qua¬ 
liscunque;  porro  substantiae  acres,  aut  ventriculum  me- 
ehanico  modo  offendentes  causae  esse  possunt. 

N  osogenia. 

Diversi  autores  diversas  proferunt  opiniones» 

Hippocrates  vomitum  cruentum  morbum  atrabila- 
rium ,  atque  m  at  feriam  nigram,  quae  excernitur,  bilem 
inspissatam  esse  putat. 

Morgagni  eandem  fovet  opinionem  ,  quaestionem 
simul  movens,  an  bilis  primitus  coloris  atramenti  sit, 
an  fors  nonnisi  nigricantis ,  et  in  cavo  ventriculi  et 
intestinorum  demum  saturatam  nanciscatur  nigredinem, 
observationes  quasdam  Schoberi  et  Badei  inducens,  qui 
vesicam  felleam  eadem  materia  atra  repletam  fuisse  ad- 
firmant,  quam  aegrotantes  durante  morbo  ejecerint.  — 

Ast  veritati  magis  consentaneum  esse  videtur,  ni¬ 
gram  materiam  excretam  non  bilem,  sed  sanquineni 
fuisse.  Yix  cogitari  potest,  tantum  fellis  atrae  produci 
posse,  qnantum  materiae  nigrae  unica  vel  repetitis  vi¬ 
cibus  interdum  excernatur,  —  Saepe  idem  aeger  san- 
quinem  merum  et  materiam  atram  eodem  tempore  eva¬ 
cuat. 

Alii  vomitum  cruentum  morbum  lienis  declarant, 
ex  quo  sanquis  ater  per  vasa  brevia  in  ventriculum  de¬ 
feratur  ,  observatione  suffulti,  hoc  organon  post  mor¬ 
tem  saepe  molis  minoris,  variis  desorganisationis  vi¬ 
tiis  notatum  vasaque  brevia  dilatata  inveniri* 

Xiicet  interdum  contingat ,  sanquinem  e  vasis  bre¬ 
vibus  in  ventriculum  effundi ,  id  tamen  non  semper  ob¬ 
servatur  ,  saepe  enim  e  vasis  coronariis  ventriculi  et 
mesenterii  scaturit. 

Alii  fontem  hujus  morbi  in  hepatis  obstructionibus 
quaerendum  esse  censent,  inde  nimirum  sanquinis  ac¬ 
cumulationem  in  systemate  venae  portarum  oriri,  et  hac 
ratione  liberum  sanquinis  circulum  arteriarum  ventri¬ 
culi  in  ejus  venas  minus  expeditum  reddi  putant. 

Quidquid  sanquinis,  arteriam  hepaticam  aut  lienalem 
permeantis,  transitum  impedire,  horum  visecrum  phlo- 

gosim  eorumque  indurationem,  et  inde  necessario  fortio¬ 
rem  sanquinis  impetum  in  vasa  ventriculi  inducere  valet, 
huic  quoque  morbo  producendo  par  est;  quare  nunc  ex 
liene,  nunc  ex  hepate  morbum  evolvi  posse  comproba¬ 
tur,  quin  tamen  proximam  morbi  causam  sistant. 

Respectu  originis  hujus  profluvii  arteriosae  aut  ve¬ 
nosae  auctores  inter  se  magnopere  dissentiunt. 

Portat  et  Reil  vomitum  cruentum  indolis  arteriosae 
declarantes,  sequentibus  probant:  haemorrhagiae  abdo¬ 
minis  ,  imprimis  in  hepate  aut  splene  obtinenti ,  status 
quidam  morbosus  subest;  organon  morbo  adfectum  non 
eam  sanquinis  copiam  ex  arteria  coeliaca  recipere  potest, 
quae  ipsi  in  statu  normali  competit ;  sanquis  igitur  ma^ 
jori  impetu  arterias  coronarias  petit,  per  quas  deinde  in 
ventriculum  effunditur;  hae  arteriae  insigniter  quoque 
dilatatae  inveniebantur.  Jecoris  morbi  sanquinis  refluxum 
per  venam  portarum  impediunt;  haec  nunc  vena,  majori 
sanquinis  copia  inundata,  sanquinem  e  vasis  ventriculi 
et  mesenterii  recipere  nequit;  ex  quibus  igitur  vasis  san¬ 
quis  in  eodem  individuo  modo  unico,  modo  pluribus  locis 
simul  effunditur.  In  cavo  ventriculi  et  intestinorum  san¬ 
quis,  longiore  plerumque  tempore  retentus,  atrum  in¬ 
duit  colorem,  et  majorem  nisum  in  resolutionem  nan¬ 
ciscitur. 

Vomitum  cruentum  systematis  venosi  morbum  Mu - 
*zel,  Sprengel  et  P .  Frank  enunciant,  quod  assertum  per 
conditionem  post  mortem  alienatam  lienis ,  scyrrho  ple¬ 
rumque  inquinati,  ac  molis  minoris,  per  extensiones  ve¬ 
nae  coronariae  ventriculi  et  lienis  varicosas.,  tardum 
sanquinis  circuitum  in  vena  portarum  et  lienis,  tandem 
per  magnam  quantitatem  sanquinis,  carboneo  et  hydro- 
genio  impraegnati,  et  inde  coloris  obscurioris  et  dis¬ 
soluti  probant,  . —  Quamobrem  haematemesis  ubique  fere'  j 

cum  morbosa  viscerum  abdominalium  structura,  turbis 
systematis  venae  portarum  et  fluxus  haemorrhoidalis  con¬ 
juncta  incedit. 

Quodsi  tamen  perpendimus,  ex  solo  sanquinis  co¬ 
lore  nullum  cum  certitudine  ferri  judicium,  cum  et  san- 
quis  arteriosus  sub  longiori  in  ventriculo  mora  obscuri¬ 
orem  induat  colorem:  in  iis  casibus  originem  arteriosam 
non  denegare  licebit,  in  quibus  morbus  subito,  et  quin 
prodroma,  conditionem  viscerum  abdominalium  insigni¬ 
ter  morbosam  denotantia ,  longe  praecesserint ,  exoritur, 
e.  g.  symptomata  hepatitidis,  splenitidis,  fluxus  men¬ 
strui  et  haemorrhoidalis  suppressi,  ac  ad  ventriculum 
conversi ;  exignuum  scilicet  temporis  spatium,  hoc  in  casu 
inter  momentum  excitans  et  ipsum  vomitum  cruentum 
intercedens ,  nullatenus  sufficit,  ut  extensiones  varico¬ 
sae  ad  eum  usque  gradum  evolvantur,  qui  venas  san- 
quinem  fundere  permittat.  Sub  hac  rerum  conditione 
sanquinis  profluvium  saepissime  anastomoseos ,  inter¬ 
dum  etiam  secretionis  cruentae  in  ultimis  arteriarum 
ventriculi  aut  aliorum  viscerum ,  ipsi  vicinorum ,  ramu¬ 
lis,  hepatis  imprimis,  effectum  sistit,  quod  etiam  obser¬ 
vationes  Schoberi ,  Budei  et  Hunteri  atque  cadaverum 
sectiones  ,  in  quibus  ventriculus  et  tubus  intestinalis 
phlogosi  correpti  inveniebantur,  demonstrant. 

Originem  vero  venosam  tum  agnoscit,  si  morbosae 
visecrum  abdominalium  adfectiones,  hepatis  praeprimis 
et  lienis,  haematemesi  longo  tempore  praecedunt,  mor¬ 
busque  signis  reactionis  vasorum  adauctae  aut  phlogose- 
os,  ad  haec  organa  restrictae,  deficientibus,  cum  symp¬ 
tomatibus  ,  quae  organis  abdominalibus  infarctis ,  indu¬ 
ratis  ,  aut  scyrrho  inqdinatis  proprie  conveniunt ,  paula- 
tim  evolvitur,  quibus  fit,  ut  normalem  sanquinis  cir¬ 
culum  in  systemate  venae  portarum  turbando,  majorem 

Horum  vasorum  adcumulationem  sanquinis,  illius  stag«* 
nationes  venarumque  extensiones  ac  rupturas,  et  tandem 
sanquinis  profluvium  producant.  Huc  observationes  Mu- 
zel ,  Stukeley  aliorumque  medicorum,  qui  vasa  brevia, 
venas  ventriculi  et  lienis  extensas  atroque  sanquine  im¬ 
pletas  invenere,  referri  possunt. 

i  n  1 i  !  /  ♦  /  .  *  *  *  ■ 

Vomitus  cruentus  vario  modo  efficitur: 

1 .  per  secretionem  cruentam,  quam  P.  Frank  tum  lo¬ 
cum  habere  asserit,  si  haematemesis  alius  hae¬ 
morrhagiae  subpressae  vices  subit,  atque  in  indi¬ 
viduis  plethoricis,  bene  pastis  obvenit.  Et  revera 
sanquinis  secretio  in  hoc  profluvio  non  deneganda 
erit,  si  perpendimus,  vomitum  cruentum  haud  raro 
auctas  viscerum  abdominalium  inflammationes,  he- 
patitidem,  gastritidem ,  enteritidem  comitari,  at¬ 
que  haec  viscera  in  cadaverum  sectionibus  phlogosi 
aperte  correpta  fuisse  inventa; 

2.  per  anastomosim  multo  saepius  evolvitur  haemate¬ 
mesis,  dum  scilicet  ex  impedito  sanquinis  progressu 
in  hepatis  et  lienis  vasa,  aut  ex  profluviis  cruentis 
suppressis  enascitur; 

3.  tandem  laesionis  organicae,  rexis  effectus  est,  si 
per  nimiam  arteriarum  aut  venarum  extensionem 
earum  ruptura  inducitur. 


Prognosis. 

Periculum,  quod  haematemesis  inducit,  non  in  om 

nibus  idem,  id  vero  constat,  vix  ullam  haemorrhagiarum 
esse  poriculosiorem  ,  quare  praesagium  in  sanquinis 
profluviis  tubi  intestinalis  plerumque  infaustum ,  attamen 
non,  ut  Hippocrates  et  alii  medici  credidere,  necessario 
lethale  statuendum  est,  quum  perarduum,  ac  non  raro 
plane  impossibile  sit,  morbi  causam^  sat  cito  amoveri. 
Non  desunt  exempla  mortis  prima  statim  invasione,  a 
summa  sanquinis  copia,  repetito  sub  vomitu,  amissa 
insequutae,  aut  ubi  saepius  recurrendo  tum  cruenti  liquo¬ 
ris  jactura,  tum  functionum  ventriculi  diuturna  subver¬ 
sione  aegrum  sensim  sensimque  exhaurit ,  et  cachexias , 
arte  haud  superandas ,  hydropem  ,  tabem  facile  pro¬ 
ducit. 

Quo  diutius  prodroma  morbo  praecedunt,  eo  pejor 
prognosis;  mali  quoque  ominis  habetur,  si  insignes  in- 
durationes  alia  ve  vitia  organica  huic  malo  subsunt,  quamvis 
experientia  constet,  vomitu  cruento  et  haec  et  alia  mala 
chronica,  febres  intermittentes  quartanas  pertinaces,  mo¬ 
lestias  hypochondriacas  et  hystericas  saepe  sublatas  fuisse. 
Morbo  non  tantum  discriminis  subest,  a  suppressis  eva¬ 
cuationibus  ex  plethora  oriundo ;  periodica  etiam  haema¬ 
temesis  ac  menstruo  et  haemorrhoidali  fluxui  vicaria  minus 
involvit  periculum,  quam  aspectus  tetri  hujus  morbi  cui¬ 
vis  inspirat.  Longius  saepe  tempus  perdurare  potest, 
quin  aegri  vitam  magnopere  periclitetur.  —  Yir  quidam 
nonaginta  vixit  annos,  qui  quovis  anno  datis  temporibus 
vomitu  cruento  laboraverat. 

Haematemesis  a  materialibus  exorta  stimulis ,  uti : 
vermibus,  bile  acri,  spasmis  hystericis,  arthritide,  artis 
conamini  saepe  quidem  cedit,  ast  haud  semper  absque 
periculo  incedit. 

Si  febris,  quam  saepe  huic  morbo  deesse  observant, 

haematemesi  accedit,  pericula  plerumque,  nisi  fluxu 

cessante  et  illa  simul  disparet,  augentur,  eo  magis,  si 
putrido  charactere  notatur.  —  Febris  lenta,  melaenam 
cessantem  insequens  ,  partium  internarum  exulcerationes 
designat,  et  plerumque  lethalis  inventa  est.  —  Jcterus 
accedens  prognosim  magnopere  dubiam  reddit. 

Nisi,  sanquine  per  vomitum  rejecto,  oppressio, 
epigastrii  dolor,  nausea,  extremitatum  frigus  dissipe¬ 
tur,  novus  morbi  accessus,  brevi  temporis  intervallo  fu¬ 
turus,  instat. 

Quod  sanquinis  excreti  quantitatem  attinet,  pericu¬ 
lum  eodem  in  gradu  augetur,  quo  major  est  copia  sanqui¬ 
nis  excreti. 

Experientia  evictum  est,  hunc  morbum  aetate  pro¬ 
vectioribus  multo  majores  struere  insidias,  quam  junio¬ 
ribus,  virisque  periculosiorem  esse  feminis. 

Quodsi  sub  valida  febri,  yehemente  dolore  inter  dor¬ 
sum  et  pectus  sanquis  corruptus,  graveolens,  niger  pro¬ 
dit,  accedente  lipothymia,  vel  si  vomitu  cruento,  uti  su¬ 
binde  accidit,  nigra  et  pici  similis  ac  foetida  alvi  dejec¬ 
tio  jungitur,  summum  adest  periculum,  et  proximam  jam 
portendit  mortem. 


T  h  e  r  a  p  i  a 

sequentes  generales  indicationes  habet  explendas : 

1.  Causae  occasionales  inquirantur,  et  si  agere  con¬ 
tinuant,  auferantur,  aut  saltem  imminuantur. 

2.  Morbus  secundum  characterem  suum  eminentem 
tractetur. 


3.  Tollatur  morbi  effectus  ,  praecaveatur  illius  re¬ 
ditus, 

4,  Reconv alescentia  rite  promoveatur. 

Quod  primam  indicationem,  quod  causae  scilicet  re¬ 
motae  anferantur,  attinet,  haec  non  ubique,  praesente 
imprimis  jam  vomitu,  statim  expleri  potest,  ubi  omnes 
medici  conatus  eo  dirigantur,  ut  sanquinis  profluvium 
sistatur  aut  imminuatur. 

Hunc  in  finem  substantiae  acres,  in  ventriculo  hae¬ 
rentes  ,  involvantur  et  diluantur  remediis  mucilaginosis, 
decocto  salep,  solutione  gummi  arabici,  lacte  recente  et 
ebutyrato,  emulsionibus.  In  haematemesi,  quam  venena 
induxere,  eorum  antidota,  quae  haec  ipsa  destruere,  re¬ 
solvere,  membranasque  ventriculi  ab  eorum  vi  corrosiva 
pro  tempore  tueri  valent,  indicantur.  Praesentibus  sa¬ 
burris  biliosis  vomitus  modo  blandiore  promoveatur,  ut 
sordes  biliosae  eo  citius  eliminentur.  Aliquot  cochlearia 
cibaria  succi  citri  bilis  acredinem  aliquantulum  corrigunt 
vomitumque  sedant;  his  vero  insufficientibus  vomitorium 
tempore ,  quo  aeger  cruentis  ab  evacuationibus  liber  in¬ 
venitur,  summa  cum  cautela  porrectum,  proficuum  esse 
potest,  quod  plures  observationes,  felici  cum  successu 
institutae,  demonstrant.  —  Acidum  copiosum,  e  ven¬ 
triculo  eructans ,  magnesia  compescit.  —  Si  hirudines , 
cum  aqua  impura  ad  ventriculum  deducti,  vomitum  cru¬ 
entum  producunt,  tunc  solutio  salis  culinaris  aquosa  et  cita 
eorum  per  emeticum  amotio  conducit. — Fluxum  haemor- 
rhoidalem  et  menstruum  suppressum  iis  restituere  reme¬ 
diis  studemus ,  quae  sanquinis  in  abdomine  accumulatio¬ 
nibus  vomituique  cruento  non  oppugnant ,  quare  sub  re¬ 
rum  stimulantium  calidarumque  fuga  et  victu  tenuiore , 
hirudines  ano  et  genitalibus  adpositae,  harum  partium 
vapores  et  fomentationes  calidae,  cucurbitae  ad  os  sa- 


erum  aut  internam  crurum  faciem  adpositae,  pediluvia 
tepida,  clysteres  emmollientes ,  succi  fructuum  horre¬ 
orum,  cum  aqua  diluti,  adhibentur.  —  Haematemesis ,  a 
pressione  uteri  gravidi  deducenda,  situm,  in  quo  haec 
pressio  cessat,  aut  saltem,  quantum  potest,  imminuitnr, 
requirit.  Vomitus  cruentus  violens,  sub  partu  difficili 
mulierem  prehendens,  sat  promtam  foetus  per  artem 
exclusionem  postulat, 

Remotis  causis  occasionalibus  morbus  secundum 
characterem  eminentem  adgrediendus  est. 

Sub  ipso  vomitus  cruentis  accessu  aeger  summam 
corporis  et  animi  quietem  ac  situm  horizontalem  obser¬ 
vet;  levioribus  tantum  stragulis  sit  tectus,  a  cibis  solidis 
abstineat,  potum,  quantum  potest,  evitet,  et  nonnisi 
siti  maxime  urgente  mucilaginosus,  acidulus  ,  frigidius¬ 
culus,  limonada,  acidum  sulphuricum,  multa  aqua  tem¬ 
peratum  ,  serum  lactis,  cum  alumine  paratum,  exiguis 
portionibus  concedatur ;  medicus  durante  paroxismon  re- 
glectis  omnibus  medicamentis  solidis,  formam  eorum 
nonnisi  fluidam  eligat ,  quibus  aeger  ita  utatur ,  ut  illo¬ 
rum  quantitas  ventriculum  non  molestet. 

Si  ob  magnam  san quinis  jacturam  animi  deliquium 
timendum  est  ,  aeger  mitiori  quodam  excitetur  modo, 
omnibus  tamen  ob  redeuntis  profluvii  pericula  caute 
evitatis,  quae  illum  fortius  exstimulare  possent;  quam¬ 
vis  non  desint  casus ,  in  quibus  vires  adeo  collaban¬ 
tur  ,  ut  pulsus  vix  percipiatur,  extrema  frigeant,  ip- 
saque  mens  obtenebrata  sit;  hic  igitur  vita,  exstincti¬ 
oni  proxima ,  fortioribus  quoque  remediis  in  auxilium 
vocatis,  fricandis  leniter  et  fovendis  extremis  partibus 
vino  rubro  aut  infusis  aromaticis,  lecti  tepore  et  odo¬ 
ramentis  ,  naribus  admotis,  excitanda  est.  Lipothymia 
sub  ipso  fors  vomitu  cruento  aegrum  corripiente,  me- 

dici  attentio  nunquam  non  eo  dirigatur  necesse  est, 
ne  sanquis  in  ipso  oris  fauciumve  cavo  in  massam  po¬ 
lyposam  concrescat,  et  hac  ratione  viam  aeri,  ad  pul¬ 
mones  accedenti ,  praecludendo  ,  suffocationis  mortem 
inducat. 

Rarius  hic  morbus  activam  agnoscit  indolem,  et 
talem  tum  nonnisi  offert,  si  a  causis  violentis  exter¬ 
nis,  a  suppressis  haemorrhagiis,  quae  in  consuetudi¬ 
nem  abierant ,  in  individuis  bene  pastis ,  plethoricis 
exoritur ,  et  hi  sunt  casus ,  in  quibus  methodus  anti- 
phlogistica  indicatur. 

Sanquinis  evacuationes,  nonnisi  maxime  urgente 
necessitate  instituendae,  medicum  cautum  et  providum 
exigunt.  ■  Sauvages  in  vomitu  cruento  a  menstruis  aut 
haemorhoidibus  suppressis  parvam  solummodo  venae- 
sectionem  commendat,  cum  pulsus  facile  concidat,  et 
saepe,  ni  aeger  brevi  exspiret,  insuperabiles  lanquores 
vel  hydrops  insequantur. 

Multo  plus  a  depletionibus  sanquinis  localibus  per 
hirudines  ad  anum  et  enematibus  emollientibus  sperare 
licet,  ac  ubi  ventriculus  medicamina,  interne  assumta, 
fert,  emulsa  oleosa,  potus  mucilaginosi,  mitiora  pur¬ 
gantia  acidula,  cremor  tartari,  pulpa  tamarindorum  e- 
xigua  dosi  proderunt. 

Haematemesis  multo  frequentius  spasticam  prae, 
se  ferens  indolem ,  remedia  quoque  antispasmodica 
desiderat;  potius  externe  quam  interne  applicentur. 

Ab  initio  remedia,  mitius  agentia,  dosi  refracta 
conducunt ,  omnia  evitando ,  quae  vasorum  actionem 
magis  incitare  possint,  Emulsiones  ex  seminibus  papa¬ 
veris  albi,  amygdalis  dulcibus  cum  aqua  florum  tiliae, 
cerasorum  nigrorum,  admixto  syrupo  papaveris  rhea- 
dos,  aut  exiguae  doses  aquae  cinnamomi  aut  menthae 


piperitae  medici  votis  respondebunt.  Infusum  concen- 
tratum  foliorum  digitalis ,  cochleatim  porrectum ,  com¬ 
mendatur.  In  casu  desperato,  ut  nisus  ad  vomitum  mi¬ 
tigetur  ,  ad  ipsa  remedia  narcotica,  minima  dosi  di¬ 
spensanda,  ut  extractum  hyoscyami,  aquam  laurocera- 
si  et  ipsum  opium  confugiendum  est;  ast  quum  ulti¬ 
mum  perniciosissimam  alvi  obstructionem  et  sanquinis 
coagulati  intubo  intestinali  retentionem  inducat,  clysteres 
simul  aperientes ,  imprimis  cum  oxymele  simplici ,  in 
auxilium  vocantur. 

Ceterum  experientia  docuit ,  in  omni  stomachi 
haemorrhagia  cum  opiatis  et  narcoticis  cautissime  esse 
mercandum,  quum  virium  dejectionem,  quae  nunquam 
non  in  hoc  morbo  praesto  est ,  magis  adhuc  in  sum¬ 
mum  aegri  detrimentum  augeant. 

Internis  medicamentis  efficaeiora  remedia  externa 
adhibenda  se  comprobant ,  quae  in  pediluviis  cum  ci¬ 
neribus  aut  farina  seminum  sinapis ,  balneis  tepidis 
universalibus,  vesicantibus  et  sinapismis  consistunt. 

His  adjunguntur  cucurbitae  siccae,  regioni  ven¬ 
triculi  adplicitae,  cataplasmata  emollientia,  fomentati¬ 
ones  ex  herba  cicutae ,  hyoscyami ,  absinthii  et  flori¬ 
bus  chamomillae,  ventriculo  impositae,  inunctiones  o- 
leosae  cum  camphora  et  opio. 

Quodsi  hoc  sanquinis  profluvium  ex  causis  debi¬ 
litantibus,  resolutione  humorum  nascitur,  vel  si  san- 
quis  tanto  cum  impetu  copiosus  prorumpit,  ut  aeger 
sine  magno  vitae  discrimine  sibi  ipsi  relinqui  non  pos¬ 
sit,  promptissimam  eorum  remediorum  adplicationem 
postulat ,  quae  vasorum  actionem  incitare ,  sanquinis 
profluvium  sistere,  viribusque  aegri  succurrere  valent. 
Huc  pertinent  acida  mineralia  diluta,  praeprimis  aci¬ 
dum  sulphuricum  ,  aqua  frigida  ad  gratum  acorem  et 


mucilagine  gumini  arabici  remixtum,  elixiriuni  acidum 
Halleri,  succus  punicae  granati  (P.  Frank).  Nonnulli 
alumen,  parva  dosi  adhibitum,  proficuum  observarunt. 
Bang  sero  laccis ,  cum  alumine  parato  haematemesim 
sanavit. 

Si  vero  a  sumtis  acidis  aegri  dolorem  in  ventri¬ 
culo  sentiant ,  aut  ab  alumine  nauseam  et  vomitum 
frequentiorem  adcusent,  ab  iis  mox  abstinendum  est. 

Decoctum  chinae  ,  extractum  myrrhae  aquosum 
tum  imprimis  in  aegri  emolumentum  adhibentur  ,  si 
morbus  longiorem  amat  decursum,  aut  ex  laesione  or¬ 
ganica  ;  praesertim  ulceribus  ,  exulcerationibus  ventri¬ 
culi  aut  viscerum  vicinorum  suam  repetit  originem. 

His  adstringentibus  saepe  tinctura  cinnamomi  et 
radix  colombae  in  connubio  cum  lapidibus  cancrorum 
opportune  adjunguntur.  Notatu  tamen  dignum  meretur, 
a  validioribus  stipticis  summo  studio  esse  cavendum, 
liullamque  dari  haemorrhagiam ,  quae  in  eorum  adpli- 
catione  medicum  cautiorem  desideret,  quam  vomitum 
cruentum;  his  enim  sanquinis  eruptio  quidem  sistitur, 
sed  quum  partes  affectae  medicamentorum  actionem  im¬ 
mediatam  experiantur,  sanquis  in  vasis  stagnans  aut 
gravem  inflammationem,  aut  in  corpore  cachectico  ven¬ 
triculi  indurationem ,  vel  transitum  in  hydropen  ex¬ 
pedit. 

Alia ,  quae  in  hoc  morbo  magnopere  laudantur , 
remedia  sunt  balsama  nativa,  imprimis  oleum  terebin¬ 
thinae,  cujus  decem  guttas  cum  vitello  ovi  et  aqua  in 
emulsum  redactas  aeger  pro  dosi  haurit. 

Instantis  demum  quasi  mortis  sub  periculo  ipsum 
adhibetur  frigus ;  adhibentur  fomenta  frigida  ex  glacie 
contusa  aut  nive  ad  ventriculi  regionem,  et  aeger  in¬ 
terne  quoque  frustula  glaciei,  vel  aquam  frigidissimam 

aut  secundum  P.  Frank  alcohol  cum  aqua  frigida  et 
sacchari  portione  nuptum  parva  dosi  propinare  potest. 

Si  pacato  guidem  vomitu  novus  illius  paroxismus 
timendus  esset ,  quod  ex  molestiis  in  epigastrio  per¬ 
stantibus,  extremitatum  frigore  et  faciei  pallore  cog¬ 
noscitur,  aegro  summa  corporis  quies  imperanda  est, 
nec  si  alvum  facile  cruentam,  quam- nunc  enematibus 
quoque  promovere  juvabit,  deponendo  necessitas  sub¬ 
veniat,  ut  lectum  deserat,  permittatur.  In  reliqua  cura, 
minori  licet  intentione,  continuetur  necesse  est,  impri¬ 
mis  acidula,  serum  lactis  cum  siiceo  citri  aut  acido 
sulphurico  paratum ,  lac  ebutyratum ,  omnia  frigidius¬ 
cula,  saepius  ac  exiguis  portionibus  concedantur. 

Morbo  penitus  sublato  medicus  adnitatur,  ut  no¬ 
civae  quoque  haematemesis  sequelae  tollantur.  Quum 
sanquis  in  tubum  intestinalem  effusus ,  nisi  cito  per 
alvum  eliminetur,  facile  putrescat,  malaque  vomitu  cru¬ 
ento  pejora  inducat,  ad  clysteres,  alvum  leniter  moven¬ 
tes,  transeundi  necessitas  erit,  fortioribus  remediis  pur¬ 
gantibus  ,  ne  ventriculum  et  intestina,  morbosa  adhuc- 
dum  sensilitate  instructa,  nimis  stimulent,  sedulo  evi¬ 
tatis. 

Quodsi  nunc  vires  aegri  collapsae  exposcunt,  et 
ventriculus  non  repugnat,  victus  nutriens,  digestu  tamen 
facilis,  juscula  carnosa,  oryzae  et  hordei  decocta,  ova 
sorbilia  concedi  possunt. 

Yiribus  sensim  redeuntibus,  ad  curam  haemate¬ 
mesis  radicalem  transeundum  est,  quae  in  eo  consistit, 
ut  variae,  quae  huic  morbo  subsunt,  conditiones  pa¬ 
thologicae,  ad  quas  sanandas  morbo  ingruente  ob  pe¬ 
riculosiores  sanquinis  evacuationes  minor  ratio  habita 
fuit,  tollantur.  Quae  igitur  adsunt  viscerum  obstructi¬ 
ones,  remediis  leniter  solventibus :  rad  graminis,  tara- 


xaci,  terra  foliata  tartari  abigantur.  Hypochondria,  hy- 
steria  et  febris  intermittens  sanentur. 

In  cura  convalescentiae  conamina  medici  eo  diri¬ 
gantur,  ut  insignis  debilitas  universalis  tollatur  f  orga¬ 
norum  digestionis  relicta  sensilitas  compescatur,  atque 
per  congruam  vivendi  rationem  recidivae  praecaveantur. 

Victus  quidem  sit  nutriens  ,  tamem  digestu  non 
difficilis  ;  ab  initio  nutrimenta  forma  fluida  concedaintur, 
donec  ventriculus  solidiora  perferat;  quidquid  aeger  ad- 
sumat,  parca  manu,  sed  frequentius  ipsi  porrigatur ,  ne 
stomachus  a  majori  copia  oneretur,  sedulo  simul  evita¬ 
tis  potulentis  stimulantibus ,  spirituosis.  Aeger  magno¬ 
pere  caveat  ab  omni  vehementi  animi  affectu  ,  alvi  ob¬ 
structione  et  extremitatum  inferiorum  refrigeratione. 

Inter  remedia,  quae  huic  statui  conducerent,  ab 
initio  solventia  mitiora,  gramen,  taraxacum,  fumaria, 
serius  leviora  amara :  trifolium  fibrinum,  quassia,  infusum 
chinae ,  frigide  paratum ,  et  sub  magna  tubi  intestinalis 
debilitate  tinctura  rhei  proficua  se  praebent;  ad  curae  fi-* 
nem  mitiora  ferri  praeparata,  ubi  feruntur,  in  auxilium 
vocari  possunt. 


4  -  '  ’ 


'  '  i  '  -  i  ••  ,__j  i  t  <  • 

-  ‘  vr  ' 

V  '  •  •  -V;.;  V?  •  ‘i 

**:‘V  ?  .  :V  '  V  /  J  -  ;V  ;  .  '  ,v  ■' 


'■  -  -  Mi 


p  i  >  i'  *  .  - 

<  1  i  >  ; 


i  —  >  fe  0  ^  .  .  •  .  .  Ij  , 


,1  »  : '  , 


•f?  f  •**  f  -  ' 


*  ’  ... 


y* 


. 

■  '■  h?  ,  •>  ‘  -  -  ■•  -  ,  :  V*T 

•  '  •  '  V  '-..VI 


mi<K%  ?.n  r  :j;  ■  - 


i  .  y 


■'  .  T  -i-;. .  • '  .  .  , 


' !  tl 


.  -■  i-.-  A  y 


•a  *nr 


so 


'f  iVA  ,  :y  -:'  ; 


.  ?  ' 
'\L 


( 


-v  :  .  :  •  ,  •  •  ;•  ;  -  •  : 

,  .•  ■  ' 1 ?J  1  :  :  A  •  ■  uj:  !,..v  .  -  '  ; 

’  '  /  y,  :  •  i  ■ 


1  4. 

v 


?  ? 


.  ■( 


„  .i  «i 


c  •  .  -v  y.yM  • , 

V  —  .  '  '  .  ■  .V  - 

'  -  _<■  .  •  .'V  -  :  •  ’f* 

\ 


.  •  .  * 
'  i  /  /  • .  '<i. 


(  ;.r.  ,,  .  , 


.  •■  -  v .  '  ..  v 

<’  ■  t  /• 

C,  .  •  -•  iV  *. :  -•  '  \  •  •• 

•  ■  '  -  -  '  K  -  ■ 


'frni.no 


;<  J <>  •* J  -  ■> 

'  ) 

r  ♦  .y  •  v:  vr 


i 


'  4  c/. 


,  ^ 


-  I  I 

i  ■  -  *  V  V-  '  i  -  .  .  •: 


»  y 


,  i 


\ 


f  C  •:  -  : 


' 

»- 


i 


i 


\ 


I  '  ‘ 


JLiteratura. 

.  _ 1  ■  (  / 

Hippocrates  libr.  II.  Sect.  V. 

Hoffmann  Fr.  med.  rat.  syst.  T.  IY.  P.  II.  p.  66. 
Alberti  M.  diss.  de  vom.  eruent.  Halae  1729. 

Luther  C.  Fr.  diss.  de  vomit,  eruent,  indol.  et  eur. 
Erf.  1752. 

Jacobsohn  Jos .  M.  diss.  de  vom.  eruent.  Fr.  a,  Y.  1786.  4. 
Bednarczyli  I.  diss.  de  morb.nigr.  Hipp.  Fr,  a.  Y,  1773.  4. 
Tissot  Epist.  med.  pr.  S.  1.  f.  C.  G. 

Girard  dissert.  de  Melaena.  Argent.  1789. 

Marcus  diss.  de  vom,  er,  Frankf.  1790. 

Haelin  de  morb.  nigr,  Hipp.  vomit,  et  diarrh,  er.  Je- 
nae  1796. 

Warburg  W.  diss.  de  haematemesi  Fr.  a.  Y.  1803.  8t 
Frank  P.  de  cur.  hom.  morb.  S.  Y,  P.  II.  Mannheim  1807. 
Spangenberg  G.  A,  uber  die  Blutfliisse  in  medie.  Hin- 
sicht,  Braunschweig.  1805.  8. 

ReilJ.  C.  iiber  die  Erkenntniss  und  Cur  derFieber,3  Bd. 
Raimam  J.  nob.  ab  Handbuch  der  spec.  Patholog.  und 
Therapie  2.  Bd.  4.  Auflage.  Wien  1831. 


s 

1'  0  f 


II' 


■ 


/r 

< 


r.  T  :  ■ 


j-  ; 

•  *  “  i 

*  '.t 

.  / 1 

|  1 

•  . 

* 

*  'i  6 

8  .  f  ■*>  ‘fi  .v* 

V 

>  i\. 

M '  »  i" 

v)  • 

: '  »i?  i  1 

J! 

-:t;  /  ei;  .?■■■•.; 

•  f 

i'  ■  V  .. 

'"A 

•  V  .  ;  ..  i  , 

,  '  f  '  ' 1  f«  ♦ 

...*  ■ 

•  ■'i.1’*'  'j 

t  ’ 

i  ‘ .  y  'v 

'  *  f ;  :  <l,-  « 

. 

»  ..  VX 

/ 

r  v’ 

*  >  <.f »  '■ 

*> 

\i  .•>:  r; 

■«  *>  v  « 

..  J». 

-  >  . 

*rU 

tv . 

Jf)  V  --»,  c  y 
it  *■  *  V  >  '. 

•  >  »J  V  .  4  >  ,  '  ,_■ 

fi',. 

".v  > 

t'  * V"*  '  5' 

*  «  »  * 

*  f  > 

i  V* 

* 

'*'''£’/*•  f  1  5  '  •*  t*  • 

»  5  •  .*  i  i.  -  i  ■  „  ,  .  1  „  . 

.  .  .  ,,,t  , 

»  ;•  ”, 
•  *»—  •  V..-  •  v. 


■'?  T  ...  *  .  r .  '•< 

• 1  *  *  ■•  v  . 

*■'*  **  'J':.  'y.,y. 


"  -  'f  *  'i.2.  .» 


4* 

’ 


r  tr‘  . 

*•  •  ,  V 

>  j  '  4  <5  .  , 

Ofc  .SEJ 

•''.i  .'''C 

9 

«0!  :  '/'{i 

v  ■} 

■■  • .  a.. ■  t.  v> ,  ■; 

*  *  - r  '» 

.•ii;  .  v  r 

■  .  .  .  '  T 

Asiii  ju.  w. 


‘  ... 
♦  -  •  *>  ><,* 


-■  •  •  •*  "t*-  •  .'i  .  .  , 

MM  •  '•  -  '  '  .  -  : 


'**  t  .phwifaiiumr.;.  Jif:ra 


r-  :  •  :  3>&Y:i0dU'cH  cla  .d*f ff 

*  *»£««»•»  A  .v-  Ji  '  .i*  „JT 


'b 


Theses  defendendae. 


I. 

Haematemesis  frequentius  passwam, 
quam  activam  agnoscit  indolem. 

/  “•  /  ’  : "  2  i . 

II. 

Cura  symptomatica  summi  est  in 
praxi  momenti. 

III. 

Sanitas  infantum  utplurimum  sa¬ 
nitati  parentum  debetur. 

IV. 

Contra  morbos  haereditarios  edu¬ 
catio  justa  optima  prophylaxis. 

V. 

Medici  fama  facilius  obruitur  quam 
medicastri. 

VI. 

Ligatura  partis  funiculi  foetilis  post 
partum  non  negligenda. 


VII. 

Non  datur  stricta  divisio  remedio¬ 
rum  diureticorum  et  sudoriferorum. 

VIII. 

Acarus  scabiei  non  est  causa ,  sed 
effectus  processus  scabiosi. 

IX. 

Non  inepte  agunt  ,  qui  aqua  ex¬ 
tractos  capite  solo  obvertunt. 

X. 

Studium  historiae  medicinae  criti¬ 
cum  medico  pernecessarium. 

XI. 

Medicus  curat,  natura  sanat;  hinc 
multi  sanantur  male  curati. 

XII. 

Non  morbum  solum,  sed  et  aegrum 
medicus  tractandum  habet. 


